recursal/SuperWikiNEXT-32B huggingface dataset:
**জাঁজী নদী** (ইংরেজি: Jhanji River) হচ্ছ ব্রহ্মপুত্র নদীর উত্তর পারর উপনদী। এই নদীটি আসামের যোরহাট এবং শিবসাগর জেলা-এর সীমা নির্ধারণ করেছে। নাগাল্যান্ডর মোককচাং শহরের উত্তর দিকের কোনো এক স্থান থেকে জাঁজী নদীর উৎপত্তি হয়েছে। ১৯১৭ সালের মানচিত্রের মতে, জাঁজী নদীটির দৈর্ঘ্য ১০৭ কি:মি: এবং অববাহিকার আয়তন ১৩৫০ বর্গ কি:মি:।

গতিপথ
-----

জাঁজী নদীটি নাগাল্যান্ড-এর মোককচাং শহরের কিছু উত্তর থেকে মেলেক নদী নামে শুরু হয়ে উত্তর-পশ্চিমমুখী হয়ে ১২ কি:মি: এসে উত্তর-পূর্বমুখী হয়। তারপরে মেলেক নদীটি ১৬ কি:মি: এসে মেনুং নামের একটি নদীর সাথে মিশে মেলেক নদীটি জাঁজী নাম নেয়। জাঁজী নদী যোরহাট এবং শিবসাগর জেলার সীমা দিয়ে বয়ে এসে শিমলুগুড়ি থেকে উত্তরমুখী হয়ে ৪ কি:মি: এসে আমগুড়ি রেলপথ পার হয়। আমগুড়ি থেকে উত্তর-পশ্চিমমুখী হয়ে বয়ে এসে জাঁজী নামের স্থানে ৩৭ নং জাতীয় সড়ক পার হয়। তারপর বহুপথ যায় এবং ছোট নদীর সাথে মিশে ধনতোলা পায়। তারপর ৫ কি:মি: ভাটিতে বনাই পায়, বনাই থেকে ৭ কি:মি: ভাটিতে চীনাতলির ন-জাঁজীর কাছে নদীটির ঠেক হয় এবং ৫ কি:মি: এসে কুমার গাঁওয়ে মিটং-মরি জাঁজী নদীর সাথে সাথে মিশে জাঁজীমুখে ব্রহ্মপুত্র-এর সাথে মেশে।

তথ্যসূত্র
---------

টেমপ্লেট:আসামের নদীসমূহ
**নেস্টর সেরপা কারতোলিনি** ছিলেন একজন গেরিলা, শ্রমিক ইউনিয়ন নেতা এবং শ্রমিক ।

জন্ম ও পরিবার
-------------

সেরপা কারতোলিনির জন্ম ১৯৫৩ সালে পেরুর রাজধানী লিমার উপকণ্ঠে ভিক্টোরিয়া জেলার বালকোনসিল্লোতে । তারা বাবাও ছিলেন শ্রমিক। ১৯৭০ সালে তার বাবার ফ্যাক্টরি বন্ধ হয়ে যায়। তখন শেরপা স্কুলের পাঠ চুকিয়ে কাজের সন্ধানে নামেন।

চাকরি জীবন
----------

১৯৭০ সালে তার বাবার ফ্যাক্টরি বন্ধ হয়ে যায়। তখন শেরপা স্কুলের পাঠ চুকিয়ে কাজের সন্ধানে নামেন। চাকরি পান একটি সুতিবস্ত্র কারখানা, ক্রোমোটেক্সে। চাকরি পান একটি সুতিবস্ত্র কারখানা, ক্রোমোটেক্সে।তার কর্মদক্ষতার কারণে ওই কারখানার শ্রমিক ইউনিয়নের সেক্রেটরি জেনারেল নির্বাচিত হন। ১৯৭৮ সালে ডিসেম্বরে ওই কারখানাটি লেঅফ ঘোষণা করা হয়। কিন্তু শেরপার নেতৃত্বে ২৫০ জন শ্রমিক ওই লেঅফ আটকাতে কারখানাটি দখল করে নেয়। ১৯৭৯ সালের ফেব্রুয়ারিতে পেরুর ৭০০ পুলিশ কারখানায় আক্রমণ চালিয়ে তা আবার দখল করে। সংঘর্ষে একজন পুলিশসহ দুইজন শ্রমিক মারা যান। এ ঘটনায় শেরপাসহ ২৪ জনের জেল হয়। ১৯৭৯ সালের ডিসেম্বরে শেরপা জেল থেকে ছাড়া পান।

গেরিলা দলের কর্মকাণ্ড
---------------------

পরে পেরুর টুপাক আমারু বিপ্লবী দলের নেতা ভিক্টর পোলো (Tupac Amaru Revolutionary Movement-MRTA) শেরপাকে দলভুক্ত করেন। ভিক্তর পোলো ও শেরপার নেতৃত্বে একটি শক্তিশালী গেরিলা দলও গড়ে ওঠে। শেরপা তার দলের সহকর্মী আদিবাসী নারী নেত্রী ন্যান্সি গিল্ভানিওকে বিয়ে করেন। ন্যান্সির দুইভাই আমেরিকো এবং রাউল ছিলেন এই দলের সংগঠক ছিলেন। নান্সির দুই ভাই মার্তিনে সেনাবাহিনীর হাতে ধরা পড়েন। ১৯৯২ সালে গ্রেপ্তার করা হয় ভিক্টর পোলোকে। ১৯৯৫ সালের নভেম্বরে সাংবাদিকের ছদ্মবেশে পেরুর সামরিক বাহিনী নেন্সিকে আটক করে। তাদের সবাইকে আটক রাখা হয় লিমার কাছে কাল্লাও নৌঘাটির কাছে একটি জেলে। জেলখানাটি পাহাড় ও মাটির ৩২ হাজার ফুট নিচে। সেখানে এই একই দলের আরো ৪৫০ জন রাজবন্দি ছিলেন।

জাপানি দূতাবাস দখল
------------------

১৯৯৭ সালের ১৭ই ডিসেম্বরে শেরপা রাজবন্দিদের মুক্তির দাবিতে ২৫ জন গেরিলাযোদ্ধা নিয়ে লিমায় অবস্থিত জাপানি দূতাবাস দখল করে নেন। সেখানে অবস্থিত ৩৫০ জনকে তারা পণবন্দি করেন। তার মধ্যে ফুজিমোরের মা ও বোন ছিলেন। পরে শেরপা মানবিক দিক বিবেচনা করে ৩০০ জন নারী ও পুরুষকে মুক্তি দেন। তার বিনিময়ে ৪৫০ জনের মুক্তি চান। ১২৬ দিন ধরে একটি স্নায়বিক লড়াই চলে। অবশেষে ১৯৯৮ সালের ২০ এপ্রিলে ১৭২ জন মার্কিনি সামরিক বিশেষজ্ঞ ও ৭২ জন ফুজিমোরের কমাণ্ড বাহিনী আক্রমণ চালিয়ে জাপানি দূতাবাস মুক্ত করে। এ সময় শেরপা এবং দুইজন কিশোরীসহ ১৪ জন গেরিলাকে নৃসংশভাবে হত্যা করা হয়। ১৯৯৮ সালে টুপাক আমারু গেরিলা দলের জাপান দূতাবাস দখল ছিল খুবই আলোচিত একটি বিষয়।

তথ্যসূত্র
---------

1. ↑  Biografía y documentos de Nestor Cerpa Cartolini at Scribd.com
**গৌতম বুদ্ধ বন্যপ্রাণী অভয়ারণ্য** হল ভারতের বিহার রাজ্যের গয়া জেলা ও ঝাড়খণ্ড রাজ্যের হাজারিবাগ জেলায় অবস্থিত একটি বন্যপ্রাণী অভয়ারণ্য। এটি গয়া শহর থেকে ৬৫ কিলোমিটার দক্ষিণ-পশ্চিমে অবস্থিত।

১৯৭৬ সালের আগে এটি ছিল বেসরকারি শিকার বনভূমি। ১৯৭৬ সালে এটি বন্যপ্রাণী অভয়ারণ্যের মর্যাদা পায়। এই অভয়ারণ্যের আয়তন ২৫৯ বর্গকিলোমিটার।

গৌতম বুদ্ধ বন্যপ্রাণী অভয়ারণ্য নিম্ন গাঙ্গেয় সমভূমি আর্দ্র পর্ণমোচী বনভূমি ও ছোটোনাগপুর শুষ্ক পর্ণমোচী বনভূমির অংশ। এখানে প্রাপ্ত গাছগুলির মধ্যে শুষ্ক ও আর্দ্র শাল বন, পাহাড়ি কাঁটাবন ও ক্রান্তীয় শুষ্ক পাহাড়ি বন উল্লেখযোগ্য।

এই অভয়ারণ্যে বাঘ, চিতাবাঘ, নেকড়ে, শ্লথ ভাল্লুক, চিতল, চিঙ্কারা ও বিভিন্ন ধরনের পাখি দেখা যায়।

এই অভয়ারণ্যে একটি রেস্ট হাউস আছে। গয়া স্টেশন ও বিমানবন্দর এই বিমানবন্দরে আসার মাধ্যম।

তথ্যসূত্র
---------

1. 1 2  Negi, Sharad Singh (2002). *Handbook of National Parks, Sanctuaries, and Biosphere Reserves in India.* Indus Publishing. pp. 94

| * দে
* স
বিহারের সংরক্ষিত এলাকা |
| --- |
| জাতীয় উদ্যান | 
* বাল্মীকি জাতীয় উদ্যান

 |
| বন্যপ্রাণী অভয়ারণ্য | 
* বারেলা সালিম আলি জুব্বা সাহেনি বন্যপ্রাণী অভয়ারণ্য
* ভীমবাঁধ বন্যপ্রাণী অভয়ারণ্য
* গৌতম বুদ্ধ বন্যপ্রাণী অভয়ারণ্য
* কানোয়ার হ্রদ বন্যপ্রাণী অভয়ারণ্য
* কৈমুরবন্যপ্রাণী অভয়ারণ্য
* নাগি বাঁধ পাখিরালয়
* নকতি বাঁধ পাখিরালয়
* রাজগিরবন্যপ্রাণী অভয়ারণ্য
* উদয়পুরবন্যপ্রাণী অভয়ারণ্য
* বাল্মীকিবন্যপ্রাণী অভয়ারণ্য
* বিক্রশীলা গাঙ্গেয় শুশুক অভয়ারণ্য

 |
| পশুশালা ও উদ্ভিদউদ্যান | 
* সঞ্জয় গান্ধী বায়োলজিক্যাল পার্ক

 |
| ভারতের সংরক্ষিত অঞ্চল |

টেমপ্লেট:Protected areas of Jharkhand
**নেহা মেহতা** (জন্ম: ৯ জুন ১৯৭৮) হলেন একজন ভারতীয় টেলিভিশন অভিনেত্রী। তিনি সাব টিভিতে সম্প্রচারিত জনপ্রিয় টেলিভিশন ধারাবাহিক তারাক মেহতা কা উল্টা চশমায় "অঞ্জলি মেহতা" চরিত্রে অভিনয়ের জন্য অধিক পরিচিতি লাভ করেছেন।

ব্যক্তিগত জীবন
--------------

মেহতা ভারতের গুজরাতে ১৯৭৮ সালের ৯ই জুন তারিখে জন্মগ্রহণ করেন। মেহতার পূর্বসূরী গুজরাতের পাটানের অন্তর্গত, কিন্তু তিনি আহম্মেদাবাদ ও বড়োদরায় তার শৈশব অতিবাহিত করেন। তিনি গুজরাতি সাহিত্যের সাথে গভীরভাবে জড়িত একটি পরিবারে বড় হয়েছেন। এছাড়াও তিনি নিজে হচ্ছেন একজন গুজরাতি স্পিকার। তার বাবা একজন জনপ্রিয় লেখক, যিনি তাকে অভিনেত্রী হতে অনুপ্রাণিত করেছিলেন। তিনি ভারতীয় ক্লাসিক্যাল নৃত্য এবং ভোকাল ও নাটক বিভাগে মাস্টার্স ডিগ্রি অর্জন করেছেন।

ক্যারিয়ার
----------

বেশ কয়েক বছর ধরে মেহতা গুজরাতের মঞ্চে অভিনয় করেছেন। ২০০১ সালে জি টিভি চ্যানেলের ধারাবাহিক *ডলার বহু*তে অভিনয়ের মাধ্যমে অভিনয় জগতে পদার্পণ করেন। ২০০২ থেকে ২০০৮ সাল পর্যন্ত তিনি স্টার প্লাসে প্রচারিত ধারাবাহিক *ভাবি*তে প্রধান চরিত্রে অভিনয় করেছেন। এটি ভারতের চতুর্থতম চলমান টেলিভিশন ধারাবাহিক ছিল।

২০০৮ সালের ২৮শে জুলাই তারিখ হতে,, তিনি সাব টিভিতে সম্প্রচারিত টেলিভিশন ধারাবাহিক তারাক মেহতা কা উল্টা চশমায় অঞ্জলি মেহতার চরিত্রে অভিনয় করছেন; যেটি বর্তমানে টেলিভিশন তার দীর্ঘতম কাজ। উক্ত ধারাবাহিকে অঞ্জলি মেহতা হচ্ছেন নাটকের প্রধান চরিত্র তারাক মেহতার (শৈলেশ লোধা) স্ত্রী। তার চরিত্রটি হচ্ছে একটি তরুণ, বাস্তববুদ্ধিসম্পন্ন এবং আধুনিক নারী। অঞ্জলি হচ্ছেন একজন খাদ্যনির্বাচনবিদ্যাবিত এবং তিনি তার স্বামী তারাক মেহতার খাদ্যের নিয়ন্ত্রণ করেন।

২০২০ সালের আগস্টে নেহা একটি নতুন প্রকল্প শুরু করার কারণে তারক মেহতা কা ওলতাহ চশমাহ শোটি ছেড়ে দেন।

২০১২–২০১৩ সালে, তিনি সাব টিভিতে প্রচারিত অন্য আরেকটি অনুষ্ঠান *ওয়াহ! ওয়াহ! কেয়া বাত হ্যায়!*-এ শৈলেশ লোধার সাথে উপস্থাপনার দায়িত্ব পালন করেছেন।

তথ্যসূত্র
---------

1. ↑  Shweta Bhosle and Gurucharan Singh at on Location of Tarak Mehta Ka Oolta Chashma | TopNews. Topnews.in (2016-05-18). Retrieved on 2016-06-19.
2. ↑  "Matpal: Neha Mehta [Biography] Anjali Mehta in Taarak Mehta Ka Ooltah Chashmah"। matpal.com। ২৯ অক্টোবর ২০১৩ তারিখে মূল থেকে আর্কাইভ করা। সংগ্রহের তারিখ ১৯ এপ্রিল ২০১৩।
3. ↑  Best Gujarati Actress Neha Mehta | Tarak Mehta Fame | Interview by Devang Bhatt. YouTube. Retrieved on 2016-06-19.
4. ↑  Jain, Kiran (৬ আগস্ট ২০১৫)। "Revealed! You will be shocked to know the education qualifications of'Taarak Mehta…' star cast"। *Daily Bhaskar*। সংগ্রহের তারিখ ৫ নভেম্বর ২০১৮।
5. ↑  Home. SAB TV. Retrieved on 2016-06-19.
6. ↑  SAB TV। "Taarak Mehta Ka Ooltah Chashmah"। ২৪ মার্চ ২০১২ তারিখে মূল থেকে আর্কাইভ করা। সংগ্রহের তারিখ ২০ জানুয়ারি ২০১২।
7. ↑  "Taarak Mehta's 500 episode celebration!"। *The Times of India*। ১৮ ডিসেম্বর ২০১০। ১৭ সেপ্টেম্বর ২০১৩ তারিখে মূল থেকে আর্কাইভ করা। সংগ্রহের তারিখ ১৮ জানুয়ারি ২০১৯।
সাহিত্যিক পাঁচকড়ি দে
পাঁচকড়ি দের স্বাক্ষর
**পাঁচকড়ি দে** (১৮৭৩ ― ১৯৪৫) ছিলেন একজন বাঙালি সাহিত্যিক। তিনি বাংলায় ভাষায় গোয়েন্দা কাহিনির আদি যুগের অন্যতম জনপ্রিয় লেখক।

প্রারম্ভিক জীবন
---------------

পাঁচকড়ি দে ১৮৭৩ খ্রিষ্টাব্দে জন্মগ্রহণ করেন। তার পিতার নাম কেদারনাথ দে। পাঁচকড়ি কলকাতার ভবানীপুরে একটি স্কুলে পড়াশোনা করেছিলেন। যদিও প্রাতিষ্ঠানিক শিক্ষা খুব বেশি পাননি।

সাহিত্য
-------

বাংলা সাহিত্যে গোয়েন্দাকাহিনির ইতিহাসে তিনি ছিলেন অত্যন্ত জনপ্রিয় লেখক। তার লেখা মায়াবী, ‘মায়াবিনী’, ‘নীল বসনা সুন্দরী’, ‘হত্যাকারী কে?’, ‘জীবন্মৃত রহস্য’ ইত্যাদি বই তৎকালীন পাঠকদের মধ্যে বিপুল পরিচিতি পায়। তাঁর গোয়েন্দার নাম দেবেন্দ্রবিজয়। তিনি বিদেশি সাহিত্যিকদের লেখা থেকে উপাদান নিলেও দেশীয় ধাঁচে তা রচনা করতেন। তিনি প্রধানত উইল্কি কলিন্স ও এমিল গাবোরিয়র-এর ধারা অনুসরণ করলেও, পরে আর্থার কোনান ডয়েলের লেখা থেকে প্রচুর উপাদান সংগ্রহ করেছিলেন। তার অনেক লেখা অন্যান্য ভারতীয় ভাষায় অনুবাদ করা হয়। *জীবন্মৃত রহস্য* বইটি তিনি রবীন্দ্রনাথ ঠাকুরকে উৎসর্গ করেছিলেন। পাল ব্রাদার্স নামে একটি বইয়ের দোকান ও তার নিজস্ব মালিকানায় কলকাতায় বাণী প্রেস নামে একটি ছাপাখানা ছিল।

গ্রন্থাবলি
----------

তার রচিত গ্রন্থ গুলির মধ্যে রয়েছে:

* জীবন্মৃত রহস্য
* হত্যা রহস্য
* প্রতিজ্ঞা-পালন
* নীলবসনা সুন্দরী
* মনোরমা
* মায়াবী
* হত্যাকারী কে?
* মায়াবিনী
* পরিমল
* গোবিন্দরাম
* লক্ষটাকা
* জয় পরাজয়

তথ্যসূত্র
---------

1. ↑  এডিশন নেক্সট। "রহস্য, রোমাঞ্চ, গোয়েন্দা গল্প সংগ্রহ"। সংগ্রহের তারিখ ২১ ডিসেম্বর ২০১৭।
2. ↑  "খলনায়িকা থেকে গোয়েন্দা মেয়েরা কম যায়নি কিছুতেই"। *www.anandabazar.com*। সংগ্রহের তারিখ ২০২১-০৭-০৩।
3. ↑  "পাঁচকড়ি দে - উইকিসংকলন একটি মুক্ত পাঠাগার"। *bn.wikisource.org*। সংগ্রহের তারিখ ২০১৯-০৭-১৮।
**ড্যানিশ আসলাম** (ইংরেজি: Danish Aslam) হলেন ভারতের মুম্বাই এর একজন চলচ্চিত্র পরিচালক।

কর্মজীবন
--------

একজন চলচ্চিত্র পরিচালক হিসেবে তার আত্মপ্রকাশ করার পূর্বে তিনি কুনাল কোহলি *ফানা*, *তারা রাম পাম পাম* এবং *থোড়া প্যায়ার থোড়া ম্যাজিক* চলচ্চিত্রে সহকারী পরিচালক হিসেবে কাজ করেন। ড্যানিশ *ব্রেক কি বাদ* চলচ্চিত্রে পরিচালনার মাধ্যমে পরিচালক হিসেবে আত্মপ্রকাশ করেন। উক্ত চলচ্চিত্রে প্রধান চরিত্রে অবিনয় করেন ইমরান খান এবেং দীপিকা পাড়ুকোন অভিনয় করেন।

ব্যক্তিগত জীবন
--------------

তিনি গোয়া একটি ব্যক্তিগত অনুষ্ঠানে তার বহুদিনের বান্ধবী অভিনেত্রী শ্রুতি শেঠকে বিয়ে করেন। তার পিতা অধ্যাপক আসলাম আইজিএনওইউ-এর ভাইস চ্যান্সেলর এবং তার মা নুজহাত আসলাম একজন গৃহিণী। তিনি মাদার ইন্টারন্যাশনাল স্কুল পড়াশোনা করেন এবং যেখান থেকে তিনি ১৯৯৭ সালে স্নাতক পাশ করেন।

চলচ্চিত্রের তালিকা
------------------

### পরিচালক

| ব্ছর | চলচ্চিত্র | ক্রেডিট (সমূহ) |
| --- | --- | --- |
| ২০০৪ | *স্বদেশ* | দ্বিতীয়সহাকারীপরিচালক |
| ২০০৫ | *সালাম নমস্তে* | সহযোগীপরিচালক |
| ২০০৫ | *বিং সাইরাস* | দ্বিতীয়সহযোগীপরিচালক |
| ২০০৬ | *ফানা* | সহযোগীপরিচালক |
| ২০০৭ | *তা রা রাম পাম* | সহযোগীপরিচালক |
| ২০০৮ | *থোড়া প্যায়ার থোড়া ম্যাজিক* | সহযোগীপরিচালক |
| ২০১০ | *ব্রেক কি বাদ* | পরিচালক |

### অভিনেতা হিসেবে

| বছর | চলচ্চিত্র | ক্রেডিট (সমূহ) |
| --- | --- | --- |
| ২০০৫ | *সালাম নমস্তে* | গৌণভূমিকা |
| ২০০৭ | *এক্সিসট* | রাবিনারভাই |
| ২০০৮ | *থোড়া প্যায়ার থোড়া ম্যাজিক* | তরুণরনবিরেরশিক্ষক |

বহিঃসংযোগ
---------

* Official Blog
* টুইটারে ড্যানিশ আসলাম উইকিউপাত্তে এটি সম্পাদনা করুন
* ইন্টারনেট মুভি ডেটাবেজে ড্যানিশ আসলাম (ইংরেজি)
**কামাক্ষীপ্রসাদ চট্টোপাধ্যায়** (২৭ মার্চ ১৯১৭ - ৩০ মে ১৯৭৬) (ইংরেজি:Kamakhkhi Prasad Chattopadhyay ছদ্মনাম **কৃত্তিবাস ওঝা** ) একজন বিখ্যাত কবি এবং সাহিত্যিক। তার আদি নিবাস বাঁকুড়ার ঘটকপাড়ায়। তিনি কলকাতায় জন্মগ্রহণ করেন। তার পিতা বসন্তকুমার চট্টোপাধ্যায়  ছিলেন স্বাধীন ভারতের প্রথম ভারতীয় অডিটর জেনারেল।

শিক্ষা জীবন
-----------

কামাক্ষীপ্রসাদ বিএ পরীক্ষায় বাংলায় প্রথম হয়েছিলেন এবং *বঙ্কিম পুরস্কার* লাভ করেছিলেন। তিনি কবি হিসাবে খ্যাতি লাভ করেন ও ছোটগল্পও লিখতেন। ছোটদের জন্য লেখালেখিতেও তিনি সমান দক্ষ বিশেষ করে তিনি ছোটদের জন্য গোয়েন্দা কাহিনী লিখেছিলেন। তার সৃষ্টি গোয়েন্দা চরিত্রের নাম গোয়েন্দা দাঁ। এছাড়া ছোটদের পত্রিকা *রংমশাল* সম্পাদক ছিলেন।

কর্ম জীবন
---------

তিনি সুধীন্দ্রনাথ দত্তের সহকারী হিসাবে দামোদর ভ্যালি কর্পোরেশনের প্রচার বিভাগে কাজ করতেন। কর্মজীবনের অধিকাংশ সময় তিনি মুম্বাই, দিল্লি এবং মস্কোতে কাটিয়েছেন। তিন বছর মস্কোতে থাকাকালীন তিনি রাশিয়ান বই বাংলাতে অনুবাদ করে খ্যাতি লাভ করেন ও তিনি একজন উঁচুদরের ফটোগ্রাফারও ছিলেন।

উল্লেখযোগ্য গ্রন্থ
------------------

তার রচিত উল্লেখযোগ্য বই হল *মৈনাক*, *একা*, *ছায়ামূর্তি*, *শ্বেতচক্র*, *সোনার কপাট*, *শ্মশানে বসন্ত*, *ঘনশ্যামের ঘোড়া*, *পারুলদি* প্রভৃতি। *কৃত্তিবাস ওঝা* ছদ্মনামে তার অনেক লেখা প্রকাশিত হয়েছিল।

তথ্যসূত্র
---------

1. 1 2 3 4  সংসদ বাঙালি চরিতাভিধান - প্রথম খণ্ড - সাহিত্য সংসদ আইএসবিএন ৮১-৮৫৬২৬-৬৫-০
**কামায়নি এক্সপ্রেস** (ট্রেন নম্বর ১১০৭১/১১০৭২) হলো ইন্ডিয়ান রেলওয়ে দ্বারা পরিচালিত একটি ডেইলি এক্সপ্রেস ট্রেন যা মুম্বাই লোকমান্য তিলক টার্মিনাস স্টেশন এবং বারাণসী রেলওয়ে স্টেশন এর মধ্যে চলাচল করে থাকে । এটি সেন্ট্রাল রেলওয়ের একমাত্র ট্রেন যা মুম্বাই হতে ভূপাল হয়ে বারাণসী চলাচল করে থাকে ।

২০১৫ সালের ৪ আগস্ট ট্রেনটি মধ্যপ্রদেশের হাড্রায় দুর্ঘটনায় পতিত হয় ।

সেবা ও সময়সূচি
---------------

কামায়নি এক্সপ্রেস চলাচলের মানচিত্র
ট্রেনটি প্রতিদিন মুম্বাই এর লোকমানিয়া তিলক টার্মিনাস স্টেশন এবং বারাণসী জংশন হতে চলাচল করে, প্রতিদিন প্রায় ৩০ ঘণ্টা ৪৫ মিনিট সময়ে প্রায় ১৬৩৬ কিলোমিটার(১০১৭ মাইল)পথ চলাচল করে থাকে ।

রুট এবং স্টেশন
--------------

ট্রেনটি ৪৩টি স্টেশনের মধ্য দিয়ে চলাচল করে থাকে, এর মধ্যে রয়েছে থানে, নাসিক, ভূষাবল, ভূপাল এবং এলাহাবাদ ও অন্যান্য ।

বগি এবং কোচ
-----------

কামায়ানি এক্সপ্রেস এর সাথে অন্য কোনো ট্রেন এর সাথে বগি শেয়ারিং অ্যারেঞ্জমেন্ট নেই । ট্রেনটি ডাব্লিউএপি-৪ লোকোমোটিভ ইঞ্জিন এর মাধ্যমে মুম্বাই লোকমানিয়া তিলক টার্মিনাস স্টেশন হতে কাটনি রেলওয়ে স্টেশন এবং কাটনি রেলওয়ে স্টেশন হতে ডাব্লিউডিএম-৩এ লোকোমোটিভ ইঞ্জিন এর মাধ্যমে বারাণসী রেলওয়ে স্টেশন পর্যন্ত চালিত হয় । ট্রেনটির ১১টি স্লিপার, ৪টি শীতাতপ নিয়ন্ত্রিত বগি এবং ৬টি সাধারন শ্রেণির কোচ রয়েছে ।

তথ্যসূত্র
---------

1. ↑  "Indian Railways List of Express and Superfast Trains : Kamayani Express"। *Indian Railways*। সংগ্রহের তারিখ ২৩ আগস্ট ২০১৬।
2. ↑  "Kamayani Express Services and Schedule"। cleartrip.com। ৫ এপ্রিল ২০১৬ তারিখে মূল থেকে আর্কাইভ করা। সংগ্রহের তারিখ ২৩ আগস্ট ২০১৬।
3. ↑  "Kamayani Express - 11071 Lokmanyatilak T/LTT To Varanasi Jn/BSB"। *railenquiry.in*। সংগ্রহের তারিখ ২৩ আগস্ট ২০১৬।

বহিঃসংযোগ
---------

* 12681 Time Table & Live Train Status
* 12682 Time Table & Live Train Status
**পা তুন** (সরলীকৃত চীনা: 巴顿; প্রথাগত চীনা: 巴頓; ফিনিন: *পা তুন*, ইংরেজি: Ba Dun; জন্ম: ১৬ সেপ্টেম্বর ১৯৯৫) হলেন একজন চীনা পেশাদার ফুটবল খেলোয়াড়। তিনি বর্তমানে চীনের পেশাদার ফুটবল লিগের শীর্ষ স্তর চীনা সুপার লিগের ক্লাব থিয়েনচিন চিনমেন টাইগার এবং চীন জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত ডান পার্শ্বীয় মধ্যমাঠের খেলোয়াড় হিসেবে খেললেও মাঝেমধ্যে বাম পার্শ্বীয় মধ্যমাঠের খেলোয়াড়, ডান পার্শ্বীয় আক্রমণভাগের খেলোয়াড় এবং ডান পার্শ্বীয় আক্রমণভাগের খেলোয়াড় হিসেবে খেলেন।

২০১০–১১ মৌসুমে, চীনা ফুটবল ক্লাব বেইজিং কুওয়ানের যুব পর্যায়ের হয়ে খেলার মাধ্যমে তুন ফুটবল জগতে প্রবেশ করেছেন এবং এই দলের হয়ে খেলার মাধ্যমেই তিনি ফুটবল খেলায় বিকশিত হয়েছেন। ২০১৪–১৫ মৌসুমে, চীনা ক্লাব বেইজিং কুওয়ানের মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন। মাঝে তিনি এক মৌসুমে করে ধারে মেইচৌ হাক্কা এবং থিয়েনচিন চিনমেন টাইগারের হয়ে খেলেছেন।

২০১৭ সালে, তুন চীন অনূর্ধ্ব-২৩ দলের হয়ে চীনের বয়সভিত্তিক পর্যায়ে অভিষেক করেছিলেন।

প্রারম্ভিক জীবন
---------------

পা তুন ১৯৯৫ সালের ১৬ই সেপ্টেম্বর তারিখে চীনের শানতুংয়ের ইয়েনথাইয়ে জন্মগ্রহণ করেছেন এবং সেখানেই তার শৈশব অতিবাহিত করেছেন।

তথ্যসূত্র
---------

1. ↑  "2014中超联赛北京国安队官方名单"। *Sohu* (চীনা ভাষায়)। ২০১৪-০৩-০৭। সংগ্রহের তারিখ ২০১৭-০৬-১৯।
2. ↑  "2017中超名单之北京国安:新时代开启 唐诗领衔新人"। *Sina* (চীনা ভাষায়)। ২০১৭-০৩-০২। সংগ্রহের তারিখ ২০১৭-০৬-১৯।

বহিঃসংযোগ
---------

* সকারওয়েতে পা তুন (ইংরেজি) উইকিউপাত্তে এটি সম্পাদনা করুন
* ট্রান্সফারমার্কেটে পা তুন (ইংরেজি) উইকিউপাত্তে এটি সম্পাদনা করুন
* ওয়ার্ল্ডফুটবল.নেটে পা তুন (ইংরেজি) উইকিউপাত্তে এটি সম্পাদনা করুন
* ইএসপিএন এফসিতে পা তুন (ইংরেজি) উইকিউপাত্তে এটি সম্পাদনা করুন
ইউয়ান রাজবংশের সময়কার হস্তচালিত কামান, (১২৭১-১৩৬৮ খ্রিঃ)।
**কামান** এক প্রকারের আগ্নেয়াস্ত্র। লোহা বা অন্য ধাতুর দ্বারা নির্মিত নলের মধ্যে গোলা এবং বারুদ ভরে তাতে বিস্ফোরণ ঘটিয়ে কামান চালনা করা হয়, বিস্ফোরণের ফলে কামানের গোলাটি সজোরে নলের খোলা মুখ দিয়ে বেরিয়ে আসে।

কামানের ব্যবহার ব্যাপকভাবে চালু হয় চীন দেশে, মধ্যযুগে বিশেষ করে ১২শ শতক থেকে। ১২৬০ সালে মধ্যপ্রাচ্যে মমলুক ও মোঙ্গোলদের মধ্যে সংঘটিত আইন জালুতের যুদ্ধে সর্বপ্রথম হস্তচালিত কামান ব্যবহার করা হয়। ১৩শ শতকে ইউরোপের আইবেরীয় উপদ্বীপে (আধুনিক স্পেন ও পর্তুগাল) কামানের ব্যবহার শুরু হয়।

ইতিহাস
------

১৮৮০ খ্রিস্টাব্দে চকবাজার মসজিদের সামনে অবস্থিত বিবি মরিয়ম কামান
কামানের ইতিহাস কয়েক শত বছরের পুরনো। ধারণা করা হয় যে, ১৩ শ’ শতাব্দীতে আইবেরিয়া উপদ্বীপের যুদ্ধে ইউরোপে সর্বপ্রথম কামান ব্যবহৃত হয় । এই যুদ্ধে স্পেনের সৈন্যরা মুসলিম বাহিনীর বিরুদ্ধে যুদ্ধে অবতীর্ণ হয়। মধ্যপ্রাচ্যেও একই সময়ে কামানের ব্যবহারের প্রমাণ পাওয়া যায়। ১৩৪৬ সালে ক্রেসির যুদ্ধে বৃটেনে কামান ব্যবহৃত হয়। মধ্যযুগের পর ভারী কামানের পরিবর্তে হালাকা ও সহজে বহনযোগ্য কামান তৈরী শুরু হলে বেশীরভাগ কামানই পরিত্যাক্ত হয়। সেই সাথে প্রযুক্তিগত দিক দিয়ে কামানের বেশ উন্নতি পরিলক্ষিত হয়। এর নকশায় উন্নয়ন সাধন করা হয় যাতে তা প্রতিপক্ষের গোলন্দাজ বাহিনীর বিরুদ্ধে টিকে থাকতে পারে। গ্রেট বৃটেনের রাজকীয় নৌবাহিনীর জাহাজে কামান সংযোজন করা হয়। এর নলের ভিতরে রিফলিং এর পরিবর্তন আনা হয় যাতে করে নির্ভূলভাবে নিশানায় আঘাত হানতে পারে। ক্রমেই কামানের নিশানা অব্যর্থ হতে শুরু করে। এবং এক সময় বিপক্ষ সেনাদের জন্য বিশেষ করে পদাতিক বাহিনীর বিরুদ্ধে ব্যাপক সফলতা লাভ করতে শুরু করে। বিশেষ করে  প্রথম বিশ্বযুদ্ধে কামানের গোলাবর্ষন ছিল মৃত্যুর একটি বড় কারণ।
বিবি মরিয়ম কামান বাংলাদেশে মুঘল আমলে নির্মিত কামানের একটি নিদর্শন। সুবাদার মীর জুমলার আমলে এটি আসাম যুদ্ধে ব্যবহৃত হয়। প্রায় ত্রিশ টন ওজনের এই বিশাল কামনটি সোয়ারিঘাটে স্থাপন করা হয়েছিল। বর্তমানে এটি ওসমানি উদ্যানে স্থাপিত রয়েছে।

তথ্যসূত্র
---------

1. ↑  name="muntasir.mamaun.smriti"
**জন ডিক্সন লিন্ডসে** (ইংরেজি: Johnny Lindsay; জন্ম: ৮ সেপ্টেম্বর, ১৯০৮ - মৃত্যু: ৩১ আগস্ট, ১৯৯০) কেপ প্রদেশের বার্কলি ইস্ট এলাকায় জন্মগ্রহণকারী দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯৪৭ সালে সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর দক্ষিণ আফ্রিকান ক্রিকেটে নর্থ ইস্টার্ন ট্রান্সভাল ও ট্রান্সভাল দলের প্রতিনিধিত্ব করেন। দলে তিনি মূলতঃ উইকেট-রক্ষক হিসেবে খেলতেন। এছাড়াও, ডানহাতে ব্যাটিং করতেন **জনি লিন্ডসে**।

প্রথম-শ্রেণীর ক্রিকেট
---------------------

১৯৩৩-৩৪ মৌসুম থেকে ১৯৪৮-৪৯ মৌসুম পর্যন্ত জনি লিন্ডসে’র প্রথম-শ্রেণীর খেলোয়াড়ী জীবন চলমান ছিল। কিছুটা কার্যকরী উইকেট-রক্ষক হিসেবে পরিচিতি লাভ করেন। তার খেলোয়াড়ী জীবন আসা-যাওয়ার পালায় অবস্থান করতো।

১৯৩৩ সালে প্রথম-শ্রেণীর ক্রিকেটে অভিষেক হলেও ১৯৩৭-৩৮ মৌসুমের পূর্ব-পর্যন্ত আর খেলায় অংশ নিতে পারেননি। এটিই যুদ্ধ পূর্বকালে পূর্ণাঙ্গ সময়ের জন্যে অংশ নিতে পেরেছিলেন। যুদ্ধের পর ১৯৪৬-৪৭ মৌসুমে ৩৮ বছর বয়সে বেশ ভালো খেলেন।

১৯৩৭-৩৮ মৌসুমে নর্থ ইস্টার্ন ট্রান্সভাল দল প্রথমবারের মতো কারি কাপে অংশ নেয়। এ পর্যায়ে তিনি দলের অধিনায়কের দায়িত্বে ছিলেন।

আন্তর্জাতিক ক্রিকেট
-------------------

সমগ্র খেলোয়াড়ী জীবনে তিনটিমাত্র টেস্টে অংশগ্রহণ করেছেন জনি লিন্ডসে। সবগুলো টেস্টই ইংল্যান্ডের বিপক্ষে খেলেছিলেন তিনি। ৭ জুন, ১৯৪৭ তারিখে নটিংহামে স্বাগতিক ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। ৫ জুলাই, ১৯৪৭ তারিখে ম্যানচেস্টারে একই দলের বিপক্ষে সর্বশেষ টেস্টে অংশ নেন তিনি।

ঘরোয়া ক্রিকেটে সুন্দর খেলার স্বীকৃতিস্বরূপ ১৯৪৭ সালে ইংল্যান্ড গমনার্থে দলের প্রথম পছন্দের উইকেট-রক্ষক হিসেবে অন্তর্ভুক্ত হন। এ সফরের শুরুরদিকে পোতানো উইকেটে বেশ দক্ষতার সাথে বল গ্লাভসবন্দী করেছিলেন। তবে, তৃতীয় টেস্টে দলের শোচনীয় পরাজয়ের ফলে তাকে দলের বাইরে অবস্থান করতে হয়। সব মিলিয়ে ঐ গ্রীষ্মে ২৭টি ডিসমিসাল ঘটাতে পেরেছিলেন।

এরপর, ১৯৪৮-৪৯ মৌসুমে ক্রিকেট খেলা থেকে অবসর গ্রহণের পূর্বে মাত্র তিনটি প্রথম-শ্রেণীর খেলায় অংশ নিয়েছিলেন। সবেশষ খেলায় নর্থ ইস্টার্ন ট্রান্সভাল দলের সদস্যরূপে সফররত এমসিসি দলের বিপক্ষে কেলেন। ঐ খেলায় ডেনিস কম্পটন ১৮১ মিনিটে ৩০০ রান তুলেন। এমসিসি দল ৪৮৪/৪ তুললেও তিনি কোন বাই রান দেননি।

ব্যক্তিগত জীবন
--------------

ব্যক্তিগত জীবনে বিবাহিত ছিলেন। তার পুত্র ডেনিস লিন্ডসে দক্ষিণ আফ্রিকার পক্ষে টেস্ট ক্রিকেটে অংশ নিয়েছেন ও কাকা এনভি লিন্ডসে প্রথম-শ্রেণীর ক্রিকেটে অংশ নিয়েছেন।

৩১ আগস্ট, ১৯৯০ তারিখে ৮১ বছর বয়সে ট্রান্সভালের বেনোনি এলাকায় জনি লিন্ডসে’র দেহাবসান ঘটে।

তথ্যসূত্র
---------

1. ↑  "Currie Cup 1937-38"। *CricketArchive*। সংগ্রহের তারিখ ৭ জুলাই ২০১৭।
2. ↑  "Johnny Lindsay"। CricketArchive। সংগ্রহের তারিখ ৭ মার্চ ২০১২।

আরও দেখুন
---------

* টনি হ্যারিস
* লিন্ডসে ক্লাইন
* কোয়াজুলু-নাটাল ক্রিকেট দল
* দক্ষিণ আফ্রিকান টেস্ট ক্রিকেটারদের তালিকা
* আন্তর্জাতিক ক্রিকেটে অংশগ্রহণকারী পরিবারের তালিকা

বহিঃসংযোগ
---------

* ইএসপিএনক্রিকইনফোতে জনি লিন্ডসে উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে জনি লিন্ডসে  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
**জোনাথন "জনি" লি মিলার** (ইংরেজি: Jonathan "Jonny" Lee Miller), যিনি **জনি লি মিলার** (জন্ম: ১৫ নভেম্বর, ১৯৭২) নামে সমধিক পরিচিত, একজন ইংরেজ অভিনেতা।

প্রাথমিক জীবন
-------------

দক্ষিণপশ্চিম লন্ডনের কিংসটন আপন এভন-এ জনি লি মিলারের জন্ম। তার মায়ের নাম অ্যান লি ও বাবা অ্যালান মিলার। মিলারের মা একটি নাটক প্রযোজনা প্রতিষ্ঠানে কাজ করতেন এবং *লস্ট এন্ড ফাউন্ড*-এর মতো বহু চলচ্চিত্রে তাকে অভিনয় করতে দেখা গেছে। এছাড়া বাবা অ্যালান মিলার প্রথমে একজন মঞ্চ অভিনেতা হিসেবে তার পেশাজীবন শুরু করলেও পরবর্তীকালে তিনি বিবিসি'র মঞ্চ ব্যবস্থাপকরূপে কাজ করেন। প্রথম দিকের জেমস বন্ডের ছবিগুলোতে *এম* চরিত্রে অভিনয় করে মিলারের দাদা বার্নাড লি বেশ জনপ্রিয় হয়েছিলেন। মিলার একবার বলেছিলেন, ছোটবেলায় তার বোনের সাথে টেলিভিশন কেন্দ্রে *টপ অফ দ্য পপ্‌স* ও *ব্লু পিটার* নামে দুটো অনুষ্ঠানের নির্মাণ দেখাটা এখন পর্যন্ত তার অন্যতম একটি পছন্দের স্মৃতি। তিনি পড়াশোনা করেছেন কিংসটন আপন এভনের টিফিন স্কুলে, এবং সেখানেই তার প্রথম অভিনয়ের অভিজ্ঞতা হয়। তিনি বিদ্যালয়ের টিফিন সুইং ব্যান্ড-এ কাজ করতেন। ১৭ বছর বয়সে অভিনয়ের টানে মিলার স্কুল ছাড়েন।

ব্যক্তিগত জীবন
--------------

২৮ মার্চ, ১৯৯৬ সালে জোলি অভিনেত্রী অ্যাঞ্জেলিনা জোলির সাথে বিবাহবন্ধনে আবদ্ধ হন। আঠারো মাস পর থেকে তারা আলাদা বসবাস করতে শুরু করেন, এবং ৯ ফেব্রুয়ারি, ১৯৯৯ তাদের বিচ্ছেদ ঘটে। ২০০৬ সালে তিনি অভিনেত্রী ও মডেল মিশেল হিক্সের সাথে প্রেম শুরু করেন। জুলাই ২০০৮-এ তারা মালিবুতে বিয়ে করেন, কারণ তারা তাদের প্রথম সন্তানটি আশা করছিলেন। তাদের সন্তান বাস্টার টিমোথি মিলারের জন্ম হয় ক্যালিফোর্নিয়ার লস অ্যাঞ্জেলসে, ৩ ডিসেম্বর, ২০০৮-এ। জন্মের সময় তার ওজন ছিলো ৯ পাউন্ড। মিলারের বর্তমান ও সাবেক স্ত্রী'র জন্মদিন অভিন্ন, ৪ জুন; কিন্তু জন্মসালটি ভিন্ন।

মিলার চেলসি ফুটবল ক্লাবের একজন সমর্থক। তিনি একজন ম্যারাথন দৌড়বিদ, এবং প্রায় সময়ই তিনি দাতব্য প্রতিষ্ঠান ম্যানকাপ-কে আর্থিক সহায়তা দেন। ২০০৮ সালের লন্ডন ম্যারাথনে তিনি ৩ ঘণ্টা ১ মিনিট ৪০ সেকেন্ড দৌড়েছিলেন। ২০০৬ সালে তিনি ম্যারাথন ডেস স্যাবেল্‌স-এ দৌড়ানোর জন্য চুক্তিপত্রে স্বাক্ষর করেছিলেন, কিন্তু টেলিভিশন ধারাবাহিক *স্মিথ*-এর সাথে এক চুক্তিপত্রের বাধার দরূণ তিনি দৌড়ানো বাদ দিতে হয়। অবশেষে তিন পর্ব চলার পর টিভি ধারাবাহিকটির সাথে মিলারের চুক্তিটি বাতিল হয়ে যায়।

তথ্যসূত্র
---------

1. 1 2  "English Actor Jonny Lee Miller Has Become A Citizen Of The U.s."। *contactmusic.com*। Contactmusic.com Ltd। ২০১৫-০৪-২৮। সংগ্রহের তারিখ ১৮ সেপ্টেম্বর ২০১৮।
2. ↑  Jonny Lee Miller Biography (1972-)
3. ↑  "'Do you wanna be in my gang' from The Telegraph", JonnyLeeMiller.co.uk
4. ↑  "Jonny Lee Miller", The New York Times, *accessed 28 June 2008*
5. ↑  "Johnny Lee Miller"  ওয়েব্যাক মেশিনে আর্কাইভকৃত ১৫ মার্চ ২০০৭ তারিখে, Star Bios, Tribute.ca
6. ↑  Jonny Lee Miller: interview, *The Daily Telegraph*, 3 October, 2009
7. ↑  "Notting Hill TV"  ওয়েব্যাক মেশিনে আর্কাইভকৃত ১৬ অক্টোবর ২০০৭ তারিখে, mynottinghill.co.uk
8. ↑  "Chelsea Celebrity Supporters"[*স্থায়ীভাবে অকার্যকর সংযোগ*], Chelsea FC

বহিঃসংযোগ
---------

* ইন্টারনেট মুভি ডেটাবেজে জনি লি মিলার (ইংরেজি)
বোভেত দ্বীপের স্যাটেলাইট চিত্র।
**বোভেত দ্বীপ** (নরওয়েজীয়: Bouvetøya [bʉˈvèːœʏɑ] or *Bouvetøyen*)একটি নরওয়েজীয় জনমানবহীন সুরক্ষিত প্রাকৃতিক সংরক্ষিত এলাকা। এই দ্বীপটি দক্ষিণ আফ্রিকার দক্ষিণ-পশ্চিমে ১৫৬৮ মাইল (২৫২৫ কিমি.) জুড়ে অবস্থিত এবং যা শুধুমাত্র ১৯ বর্গ মাইল এলাকা দখল করেছে।

বর্ণনা
------

১৭৩৯ সালে ফরাসি ক্যাপ্টেন জেয়ান-ব্যাপটিস্টে চার্লস বোভেট ডি লোযিয়ার নামে একজন দক্ষিণ আটলান্টিক মহাসাগরের মধ্যে দূরবর্তী এই দ্বীপ আবিষ্কার করেন। এই ফরাসি ক্যাপ্টেন এর নাম অনুসারে দ্বীপটির নাম বোভেট দ্বীপ রাখা হয়। এই দ্বীপটিকে এযাবত্কালে সন্ধান পাওয়া দ্বীপের মধ্যে সবচেয়ে রহস্যময় আর দুর্গম বলা হয়।

এটিকে পৃথিবীর সবচেয়ে দুর্গম দ্বীপ হিসেবেও অভিহিত করা হয়। এখানে স্থলপথে যাওয়ার কোনো উপায় নেই, আর জলপথে যাওয়াও প্রায় দুঃসাধ্য ব্যাপার। রহস্যময় এ দ্বীপ সম্পর্কে যা কিছু জানা গেছে তা জানা হয়েছে কৃত্রিম উপগ্রহ ও বিমানেরমাধ্যমে উপর থেকে। বোভেট দ্বীপে যে কখনো মানববসতি গড়ে উঠেছিল তেমন কোনো প্রমাণ পাওয়া যায়নি। তবে ষাটেরদশকের একটি পরিত্যক্ত লাইফ বোট দেখতে পাওয়া গেছে। কিন্তু দ্বীপের কোথাও লাইফ বোট ব্যবহারকারী কাউকে দেখা যায়নি।

বলা হয়ে থাকে যে, বোভেট দ্বীপের পাশে আরও একটি দ্বীপ ছিল। অথচ তেমন কোনো দ্বীপ ছিল কি না তার প্রমাণ পাওয়া যায়নি। পুরোটা দ্বীপ বরফে ঢাকা। তাই উল্লেখযোগ্য কোনো প্রাণীও সেখানে নেই বলে মনে করা হয়। বিজ্ঞানীদের ধারণা, বোভেট দ্বীপে শুধু পেঙ্গুইন, শিল আর দুই-এক প্রজাতির সামুদ্রিক পাখির সন্ধান পাওয়া যেতে পারে।

বোভেট দ্বীপকে ১৯৭১ সালে একটি প্রকৃতি সংরক্ষিত এলাকা হিসেবে ঘোষণা করা হয়। ১৯৯৪ সালে নরওয়ের একটি ক্ষেত্র স্টেশন হিসেবে কাজ করার জন্য এখানে একটি বিল্ডিং স্থাপন করা হয়। ২০০৭ সালে এই স্টেশনটি মোটামুটিভাবে বন্ধ হয়ে যায় এবং বর্তমানে এটি প্রায় ধ্বংসপ্রাপ্ত।

তথ্যসূত্র
---------

1. ↑
2. ↑
3. ↑
4. ↑



1. ↑  The internet domain suffix .bv is allocated to Bouvetøya, but has never been used.
**ডিজিটাল নিরাপত্তা এজেন্সি** বাংলাদেশ সরকারের একটি নিয়ন্ত্রক সংস্থা যা বাংলাদেশের ডিজিটাল নিরাপত্তা নিশ্চিতকরণের লক্ষ্যে কাজ করে। আবু সাঈদ মো: কামরুজ্জামান সংস্থাটির মহাপরিচালক। এটি ডাক, টেলিযোগাযোগ ও তথ্যপ্রযুক্তি মন্ত্রণালয়ের তথ্য ও যোগাযোগ প্রযুক্তি বিভাগের অর্ন্তগত।

ইতিহাস
------

বাংলাদেশের ডিজিটাল নিরাপত্তা নিশ্চিতকরণের লক্ষ্যে ডিজিটাল নিরাপত্তা আইন ২০১৮-এর ৫ ধারার বিধান অনুসারে ২০১৮ সালের ৫ ডিসেম্বর সরকার ডিজিটাল নিরাপত্তা এজেন্সি গঠন করে। তবে সংস্থাটি এর কার্যক্রম শুরু করে ২০১৯ সালে। মোহাম্মদ সাঈদ নূর আলম ছিলেন সংস্থাটির প্রথম মহাপরিচালক। বিভিন্ন সংস্থা সমূহের মধ্যে সমন্বয়সাধন, আঞ্চলিক ও আন্তর্জাতিক সহযোগীতা প্রদান এবং সাইবার ঝুঁকি ও হুমকি সমূহের বিষয়ে সংশ্লিষ্ট সকলকে সতর্কীকরণ ও প্রতিকারমূলক ব্যবস্থা গ্রহণের মাধ্যমে দেশের সাইবার স্পেস এবং প্রয়োজনীয় ও অপরিহার্য সেবাসমূহের ডিজিটাল নিরাপত্তা নিশ্চিতকরণই লক্ষে সংস্থাটি কাজ করে।

তথ্যসূত্র
---------

1. ↑  "Digital security agency soon to monitor cyber security"। *theindependentbd.com*। সংগ্রহের তারিখ ৭ এপ্রিল ২০২০।
2. ↑  "ডিজিটাল নিরাপত্তা এজেন্সি"। *dsa.gov.bd*। সংগ্রহের তারিখ ১১ জানুয়ারি ২০২৩।
3. ↑  "Digital Security Agency formed"। *Dhaka Tribune*। ১১ জুলাই ২০১৯। সংগ্রহের তারিখ ৭ এপ্রিল ২০২০।
4. ↑  "Digital Security Agency, Shishu Academy get first DGs"। *banglanews24.com* (ইংরেজি ভাষায়)। ২০ আগস্ট ২০১৯। সংগ্রহের তারিখ ৭ এপ্রিল ২০২০।
স্টেফোর্ডশায়ার বোন চায়নার চকলেট পেয়ালা c. ১৮১৫-২০, ভিক্টোরিয়া এবং এলবার্ট সংগ্রহালয়
হাড়ের ছাই, ফিল্ডসপার এবং কেওলিনে তৈরী একধরণের কোমল পেস্টের চীনামাটিকে **বোন চায়না** বলা হয়। সংজ্ঞা অনুসারে এটি জন্তুর হাড়ের উৎসের ন্যূনতম ৩০% ফস‌ফেট এবং নির্দিষ্ট পরিমাণের ক্যালসিয়াম ফস‌ফেট থাকা অস্বচ্ছ পাত্র। শক্তি এবং ভাঙা প্রতিরোধক্ষমতার দিক থেকে বোন চায়না সবচেয়ে শক্তিশালী চীনামাটি। উচ্চ মাত্রার বগা বর্ণ এবং অস্বচ্ছতার জন্য এটি প্রখ্যাত। জোর বেশির জন্য অন্য চীনামাটির থেকে একে পাতলা করে গড়া যায়। অন্য পোড়ামাটির মতো এটি কাচসদৃশ হয়, কিন্তু অন্য খনিজাত বৈশিষ্ট্যের জন্য এটি অস্বচ্ছ।

১৭৯০ দশকের শুরুতে ইংরেজ কুমার জোসিয়া স্পড ব্যবসায়িকভাবে প্রথম বোন চায়নার বিকাশ করেন। প্রারম্ভিক বিকাশ থেকে বিংশ শতকের শেষ পর্যন্ত বোন চায়না প্রায় একচেটিয়া ইংরেজ সামগ্রী ছিল। বেশিরভাগ বস্তুর উৎপাদন ষ্টোক-অন-ট্রেন্ট নামক স্থানে হত। ফোর্টনাম এবং মেশন, মিল্টন, কোলপোর্ট, স্পড, রয়েল ক্রাউন ডার্বি ইত্যাদি বেশিরভাগ বড়ো ইংরাজ কোম্পানী এখনও বোন চায়না সামগ্রীর উৎপাদন করে।

তথ্যসূত্র
---------

1. ↑  By The British Pottery Manufacturers' Federation, and quoted in *Dictionary Of Ceramics*. Arthur Dodd & David Murfin. 3rd edition. The Institute Of Minerals. 1994.
2. 1 2  Ozgundogdu, Feyza Cakir. "Bone China from Turkey" Ceramics Technical; May2005, Issue 20, p29-32.
3. 1 2  'Trading Places.' R.Ware. *Asian Ceramics*. November,2009, p.35,37-39
4. ↑  What is China? As with stoneware, the body becomes vitrified; which means the body fuses, becomes nonabsorbent, and very strong. Unlike stoneware, china becomes very white and translucent.  ওয়েব্যাক মেশিনে আর্কাইভকৃত ১৪ জুন ২০১৫ তারিখে

বহিঃসংযোগ
---------

* উইকিমিডিয়া কমন্সে বোন চায়না সম্পর্কিত মিডিয়া দেখুন।
বার্তোলোমে এস্তেবান মুরিলো'র *পিটারের মুক্তি* (১৬৬৫-১৬৬৭)
***পিটারের মুক্তি*** (স্পেনীয়ঃ Liberación de Pedro) ১৬৬৫-১৬৬৭ সময়কালে স্প্যানিশ চিত্রকর বার্তোলোমে এস্তেবান মুরিলো কর্তৃক ক্যানভাসে অঙ্কিত তৈলচিত্র, যেখানে বাইবেলের দ্বাদশ অধ্যায়ের ৫-১২ স্তবকে বর্ণিত সাধু পিটারের মুক্তির একটি দৃশ্য চিত্রায়িত হয়েছে। ১৮৫২ সাল থেকে চিত্রকর্মটি সেইন্ট পিটার্সবার্গের হার্মিটেজ যাদুঘরে সংরক্ষিত আছে।

ইতিহাস
------

এটি সেভিলের 'হারমান্দাদ দে লা ক্যারিদাড'(অনুঃ দানবীর ভ্রাতা) জন্য বার্তেলোমো'র আঁকা আটটি চিত্রের মধ্যে মধ্যে একটি। এই আটটি চিত্রের মধ্যে কেবল চারটি এখনও স্পেনে আছেঃ *দ্য মিরাকল অব দ্য লোভস এন্ড ফিসেস,* *মোজেস এট দ্য রক অব হোরেব*, *সেন্ট এলিজাবেথ অব হাঙ্গেরি,* এবং *সেইন্ট জন অব গুড*। অন্যান্য চারটি চিত্রকর্ম ফ্রান্সের মার্শাল সৌল্ট, ১৮১২ সালে লুট করেছিলেন। এই চারটি চিত্রকর্মের মধ্যে *আব্রাহাম ওয়েলকামিং থ্রি অ্যাঞ্জেলস* কানাডার জাতীয় গ্যালারীতে; ক্রাইস্ট *হিলিং প্যারালাইটিক এট দ্য পুল অব বেথেসদা* লন্ডনের জাতীয় গ্যালারীতে; *দ্য রিটার্ন অফ দ্য প্রোডিগাল সন ওয়াশিংটনের* ন্যাশনাল গ্যালারী অফ আর্টে সংরক্ষিত আছে। *পিটারের মুক্তি* চিত্রটি ১৮৫২ সালে মার্শাল শৌল্টের সংগ্রহশালা হতে হার্মিটেজ জাদুঘরের জন্য কেনা হয়েছিল।

তথ্যসূত্র
---------

1. 1 2  "Liberation of St Peter"। *হারমিটেজ জাদুঘর*। সংগ্রহের তারিখ ২০২১-০২-০৪।
2. ↑  "The Prado Restores 'Saint John of God*, one of eight Murillo works for the Brothers of Charity in Seville"*। *ইউরোপা প্রেস* (স্পেনীয় ভাষায়)। europapress.es। ২০০৬-০২-০৭। সংগ্রহের তারিখ ২০২১-০২-০৪।

প্রবেশদ্বার: চিত্রকর্ম
***ফোরাম*** একটি বাংলাদেশী ইংরেজি-ভাষার বর্তমান বিষয়ক পত্রিকা ছিল। ১৯৬৯ সালে পূর্ব পাকিস্তানে এটি প্রতিষ্ঠিত হয়। মানবাধিকার কর্মী হামিদা হোসেন ও অর্থনীতিবিদ রেহমান সোবহান এটি প্রতিষ্ঠা করেন।

ইতিহাস
------

পশ্চিম পাকিস্তানি প্রতিষ্ঠার বিরুদ্ধে স্পষ্ট বক্তব্যের জন্য এবং পাকিস্তানি ইউনিয়নে গণতন্ত্র ও অর্থনৈতিক সংস্কারের সমর্থনের জন্য পত্রিকাটি বিখ্যাত ছিলো। ১৯৭০ সালের প্রথম গণতান্ত্রিক নির্বাচনের পর পূর্ব পাকিস্তানে রাজনৈতিক সংকট ও গণ বিদ্রোহ চলাকালে **ফোরামের** নেতৃত্বে বঙ্গীয় বুদ্ধিজীবীরা পাকিস্তানি প্রতিষ্ঠার বিষয়ে সমালোচনা ও পূর্ব পাকিস্তানের সাথে পশ্চিম পাকিস্তানের বিচ্ছেদ তথা স্বাধীনতার অপরিহার্যতা তলে ধেরে। [] ২৬ মার্চ ১৯৭১ সালে অপারেশন সার্চলাইটের প্রথম মুহূর্তে পাকিস্তান সেনাবাহিনী পত্রিকাটি বন্ধ করে দেয়।

বিবরণ
-----

২০০৬ সালে বাংলাদেশের সর্বাধিক প্রচাতির ইংরেজি দৈনিক *দ্য ডেইলি স্টারের* মাসিক ভিত্তিতে পত্রিকাটি পুনরায় প্রকাশ করতে শুরু করে। শাহ হোসেন ইমাম পত্রিকাটির নির্বাহী সম্পাদক হিসেবে দায়িত্ব পালন করেন। সম্পাদকীয় বোর্ডে মূল *ফোরাম* প্রতিষ্ঠাতা হামীদা হোসেন ও রেহমান সোবহান এবং *ডেইলি স্টারের* সম্পাদক ও প্রকাশক মাহফুজ আনাম, প্রথম আলোর সম্পাদক ও প্রকাশক মতিউর রহমান এবং ঢাকা বিশ্ববিদ্যালয়ের বাংলা বিভাগের অধ্যাপক আনিসুজ্জামান ছিলেন। এপ্রিল ২০১৩ এ *ফোরাম* তার শেষ সংখ্যা প্রকাশ করে। 

পত্রিকাটি দক্ষিণ এশিয়া জুড়ে কলামিস্ট এবং অবদানকারীদের আকৃষ্ট করেছিল, যেমন অমর্ত্য সেন, তারিক আলী, কুলদীপ নায়ার ও আহমেদ রশীদ এতে নিবন্ধ লিখেন।

তথ্যসূত্র
---------

1. ↑  "Editor's Note"। *The Daily Star*। ৩১ মার্চ ২০১৩। সংগ্রহের তারিখ ৬ মে ২০১৬।

বহিঃসংযোগ
---------

* অফিসিয়াল ওয়েবসাইট
অন্য ব্যবহারের জন্য পিটো দেখুন।

**পিটো হ্রদ** (ইংরেজি:Peyto;উচ্চারণ:/ˈpiːtoʊ/ *PEE-toh*) কানাডার আলবার্টা প্রদেশের ব্যানফ জাতীয় উদ্যানে অবস্থিত একটি হিমবাহ হ্রদ। হ্রদটি অয়াপুটিক পর্বত সারির মধ্যে ক্যালড্রন পর্বত চূড়া, পিটো পর্বত ও জিমি সিম্পসন পর্বতের পাদদেশে সমুদ্রপৃষ্ট হতে ১,৮৬০ মিটার (৬,১০০ ফুট) উচ্চতায় অবস্থিত। হ্রদটি ব্যানফ অঞ্চলের প্রাণী বধকারী ও পথ প্রদর্শক বিল পিটো'র নামানুসারে নামকরণ করা হয়েছে। 'আইসফিল্ড পার্কওয়ে' নামে পরিচিত আলবার্টা মহাসড়ক ৯৩ এই হ্রদের পাশ দিয়ে চলে গেছে। আইসফিল্ড পার্কওয়ে'র সর্বোচ্চ বিন্দু বো চূড়া হতে হ্রদটি দেখা যায়।

ভূগোল
-----

গ্রীষ্মকালে পিটো হ্রদের নিকটবর্তী পিটো হিমবাহ হতে উল্লেখযোগ্য পরিমাণ হিমশৈল কর্তৃক চূর্ণ প্রস্তরের গুঁড়া হ্রদে এসে জমা হয়।এই শিলাকনাগুলি হ্রদের পানির উপরের স্তরে ভেসে থাকে। এই শিলাকনার জন্য দিনের আলোতে হ্রদের পানি উজ্জ্বল, ফিরোজা রঙ্গ ধারণ করে। পিটো নালী হতে এই হ্রদে অন্তপ্রবাহ ঘটে। পিটো নালী ক্যালড্রন হ্রদ এবং ওয়াপটা বরফক্ষেত্রের পিটো হিমবাহের পানি পরিবহন করে পিটো হ্রদে নিয়ে আসে।পিটো হ্রদের পানি উত্তর-পশ্চিম দিকে মিস্টায়া নদী'র মাধ্যমে বহির্প্রবাহ ঘটে।

জনসংস্কৃতি ও পর্যটন
-------------------

পিটো হ্রদের পানির উজ্জ্বল রঙের কারণে হ্রদটির ছবি বিভিন্ন চিত্রায়িত বইয়ে স্থান পেয়েছে। হ্রদটি এবং এর পারিপার্শ্বিক নয়নাভিয়াম স্থানসমূহ পর্যটকদের মাঝে জনপ্রিয়। ২০১৯ সালে পার্কস কানাডা কর্তৃপক্ষ পর্যটকদের সুবিধার জন্য এই হ্রদের দর্শন কেন্দ্র স্থাপন শুরু করে।

চিত্রশালা
---------

* পিটো হ্রদের দৃশ্য ১পিটো হ্রদের দৃশ্য ১
* পিটো হ্রদের দৃশ্য ২পিটো হ্রদের দৃশ্য ২
* পিটো হ্রদের দৃশ্য ৩পিটো হ্রদের দৃশ্য ৩
* মিস্টায়া নদী দিয়ে বহিপ্রবাহমিস্টায়া নদী দিয়ে বহিপ্রবাহ

তথ্যসূত্র
---------

1. 1 2 3  "Lake Louise to Bow Summit"। *canadianrockes.net*। ২০০৯-০৪-২২ তারিখে মূল থেকে আর্কাইভ করা। সংগ্রহের তারিখ ২০২০-১১-১৯।
2. ↑  W. Boles, Glen (২০০৬)। *Canadian mountain place names : the Rockies and Columbia Mountains*বিনামূল্যে নিবন্ধন প্রয়োজন। Laurilla, Roger W. 1959-, Putnam, William Lowell. Putnam, William Lowell. Place names of the Canadian Alps.। Calgary, Alta.: Rocky Mountain Books। আইএসবিএন 9781894765794। ওসিএলসি 244770225।
3. ↑  Peyto Lake, The Canadian Rockies  ওয়েব্যাক মেশিনে আর্কাইভকৃত ২০০৮-০৪-২২ তারিখে
4. 1 2 3 4  "Improvements at Peyto Lake"। Parks Canada। ২৯ সেপ্টেম্বর ২০২১ তারিখে মূল থেকে আর্কাইভ করা। সংগ্রহের তারিখ ২৪ জানুয়ারি ২০২০।
5. ↑  admin (২০১৩-১২-০৫)। "Icefields Parkway: the road of the glaciers and waterfalls"। *Travel Guide* (ইংরেজি ভাষায়)। সংগ্রহের তারিখ ২০২০-১২-০১।

প্রবেশদ্বার: ভূগোলউইকিপিডিয়ার সহপ্রকল্পে **পিটো হ্রদ**:কমন্স হতে **মিডিয়া**উইকিভ্রমণ হতে **ভ্রমণ নির্দেশিকা**উইকিউপাত্ত হতে **উপাত্ত**
**ফোর্টহিল** হল ব্রটি ফেরি, ডানডি, স্কটল্যান্ডে অবস্থিত একটি ক্রিকেট মাঠ । ১৮৮৪ সাল থেকে ক্রিকেটের জন্য এটি ব্যবহার করা হচ্ছে, যখন ফোরফায়ার সেখানে আবারডিনশায়ার খেলেছে।  স্কটল্যান্ড ১৯১৩ সালে নর্দাম্পটনশায়ার খেলে প্রথম মাঠটি ব্যবহার করে।

১৯২৪ থেকে ১৯৯৯ সালের মধ্যে এই গ্রাউন্ডে ছয়টি প্রথম-শ্রেণীর ম্যাচ অনুষ্ঠিত হয়েছিল। প্রথমটি ১৯২৪ সালে স্কটল্যান্ডের সাথে আয়ারল্যান্ড খেলেছিল। সফরকারী ভারতীয়রা ১৯৩২ সালে সেখানে প্রথম শ্রেণির ম্যাচে স্কটল্যান্ডের সাথে খেলেছিল। এর পর প্রায় ২০ বছর পরে ১৯৫১ সালে স্কটল্যান্ডের সাথে ওরচেস্টারশায়ার খেলে প্রথম-শ্রেণীর ক্রিকেটকে ফোর্টহিলে ফিরেয়ে নিয়ে আসে। মাঠটি পরে ১৯৭৮ সালে নিউজিল্যান্ড সফরকালে এবং ১৯৯২ সালে আয়ারল্যান্ড সফরকালে ব্যবহার করা হয়।  বিংশ শতাব্দীতে মাঠটি প্রথম-শ্রেণীর ক্রিকেট নয় এমন অনেক সফরকারী দলের খেলা আয়োজন করেছে 

ফোর্টহিল এখনও ফোরফারশায়ার ক্রিকেট ক্লাবের হোম গ্রাউন্ড।

তথ্যসূত্র
---------

1. 1 2  "Other matches played on Forthill, Dundee"। CricketArchive। সংগ্রহের তারিখ ১৯ অক্টোবর ২০১১।
2. ↑  "First-Class Matches played on Forthill, Dundee"। CricketArchive। সংগ্রহের তারিখ ১৮ অক্টোবর ২০১১।
3. ↑  "Forfarshire Cricket Club"। www.forfarshire.co.uk। সংগ্রহের তারিখ ১৯ অক্টোবর ২০১১।

বহিঃসংযোগ
---------

* ESPNcricinfo এ ফোর্টহিল, ডান্ডি
* ফোর্টহিল, ক্রিকেটআরকাইভে ডান্ডি
**আঞ্জুমান শাহিন** ( উর্দু: انجمن شاہین‎‎), হলেন একজন পাকিস্তানি চলচ্চিত্র অভিনেত্রী। তিনি ১৯৮০ এবং ১৯৯০ এর দশকের গোড়ার দিকের পাকিস্তানের অন্যতম সফল পাঞ্জাবি চলচ্চিত্র নায়িকাদের একজন। তিনি বাহাওয়ালপুরে জন্মগ্রহণ করেছিলেন। আঞ্জুমানের বাবা-মা পূর্ব আহমাদপুরের বাসিন্দা ছিলেন ও পরবর্তীতে মুলতানে বসতি স্থাপন করেছিলেন এবং অঞ্জুমান সেখানেই বড় হয়েছিল। পরে তিনি লাহোরে চলে যান।

কর্মজীবন
--------

তার কর্মজীবন প্রায় ২০ বছর বিস্তৃত ছিল এবং তিনি ৩০০ টিরও বেশি ছবিতে অভিনয় করেছিলেন। তার অভিনীত প্রথম উর্দু চলচ্চিত্র ছিল সুরথ (১৯৭৩), এতে তিনি ওয়াসিম আব্বাস, আফশান এবং তাজ নিয়াজির সাথে অভিনয় করেছিলেন। তার সর্বশেষ উপস্থিতি ছিল পিঙ্গান (২০০০)। সুরথ চলচ্চিত্রটি ব্যবসায়িকভাবে ব্যর্থ হয়েছিল। তার অভিনীত প্রথম দর্শকপ্রিয় চলচ্চিত্র ছিল ওয়াদে কি জাঞ্জির (১৯৭৯)।

বিবাহ
-----

অঞ্জুমান আয়কর কমিশনার মবিন মালিককে বিয়ে করেছেন এবং তাদের দুইটি ছেলে ও একটি মেয়ে রয়েছে। জিশান, আদনান এবং ইমান চলচ্চিত্র ত্যাগ করে তার পরিবারের সাথে বর্তমানে যুক্তরাজ্যে বসবাস করছেন। ২০১৩ সালে লাহোরে আত্মীয়দের সাথে দেখা করতে যাওয়ার সময় আঞ্জুমানের স্বামী মবিন মালিক কে ঈদের দিন হত্যা করা হয়েছিল।

আঞ্জুমান ২০১৯ সালের ১৭ জুন ওয়াসিম লাকি আলির সাথে দ্বিতীয় বিয়ে করেছেন। বিয়ের অনুষ্ঠানে কেবল ঘনিষ্ঠ পরিবার এবং বন্ধুরা উপস্থিত ছিলেন।

তথ্যসূত্র
---------

1. 1 2 3 4  "Profile of Anjuman"। *Cineplot.com website*। ১৩ সেপ্টেম্বর ২০০৯। ১৭ ডিসেম্বর ২০০৯ তারিখে মূল থেকে আর্কাইভ করা। সংগ্রহের তারিখ ২৫ মে ২০২০।
2. ↑  Police get some clues to Mubeen's murder (husband of film actress Anjuman) Dawn (newspaper), Published 20 October 2013, Retrieved 25 May 2020
3. ↑  "Former Punjabi film actress Anjuman ties the knot"। *Geo TV News website*। ২৯ জুন ২০১৯। সংগ্রহের তারিখ ২৫ মে ২০২০।
4. ↑  Adnan Lodhi (২৪ জুন ২০১৯)। "Renowned actor Anjuman Shaheen ties the knot"। *The Express Tribune (newspaper)*। সংগ্রহের তারিখ ২৪ মে ২০২০।

বহিঃসংযোগ
---------

* পাকিস্তান মুভি ডেটাবেস ওয়েবসাইটে অভিনেত্রী আঞ্জুমানের চিত্রগ্রহণ
* ইন্টারনেট মুভি ডেটাবেজে Anjuman (ইংরেজি)
* কমপ্লেক্স ইনডেক্স টু ওয়ার্ল্ড ফিল্মের (সিআইটিডাব্লুএফ) ওয়েবসাইটে ফিল্মোগ্রাফি  ওয়েব্যাক মেশিনে আর্কাইভকৃত ১৮ অক্টোবর ২০২০ তারিখে
**আনাত্তেপে** হলো আঙ্কারার চাঙ্কায়া জেলার একটি মহল্লা। আনাতকাবির নির্মাণের আগ্ব যে নামে অঞ্চলটি উল্লেখ করা হতো তা হলো **রাসাত্তেপে**।

আনাত্তেপে নির্মাণের সময় পাওয়া প্রত্নতাত্ত্বিক বস্তু
-----------------------------------------------------

রাসাত্তেপে অঞ্চলটির বেশতেপেলার নামে একটি সমাধিস্তূপ এলাকায় অবস্থিত। এখানে আনাতকাবির নির্মাণের সিদ্ধান্ত নেওয়ার পর, নির্মাণ প্রক্রিয়া চলাকালীন উদ্ভূত তুমুলী অপসারণের প্রয়োজনীয়তা দেখা দেয়। পুরাকীর্তি ও জাদুঘর এবং প্রত্নতত্ত্ব জাদুঘরের জেনারেল ডিরেক্টরেটের কাজ ছাড়াও, সেখানে তুর্কি ঐতিহাসিক সোসাইটি দ্বারা খনন করা হয়। আঙ্কারা বিশ্ববিদ্যালয়ের ভাষা, ইতিহাস ও ভূগোল অনুষদের একাডেমিক সদস্য তাহসিন ওজগুচ, তুর্কি ঐতিহাসিক সোসাইটির প্রত্নতাত্ত্বিক মাহমুত আকক ও ইস্তাম্বুল প্রত্নতত্ত্ব জাদুঘরের পরিচালক নেজিহ ফিরাতলির সমন্বয়ে গঠিত একটি প্রতিনিধিদলের তত্ত্বাবধানে সেখানে খনন করা হয়। ১ জুলাই ১৯৪৫ সালে শুরু ও ২০ জুলাই শেষ হয়।

এটি নির্ধারণ করা হয়েছিল যে নির্মাণ এলাকার দুটি তুমুলী ফ্রিজীয় যুগ থেকে রয়ে গেছে। এর মধ্যে একটি ছিল ৮.৫ মিটার উঁচু, ৫০ মিটার ব্যাসার্ধের একটি স্থাপত্য পাহাড় ও একটি জুনিপার সমাধিমন্দির সহ ২.৫ মিটার x ৩.৫ মিটার আকারের একটি স্মারক সমাধি। অন্যটি ছিল ২ মিটার উঁচু এবং ২০-২৫ মিটার ব্যাস। এই সমাধিস্তূপের ভিতরে ৪.৮০ মি x ৩.৮০ মিটার পরিমাপের একটি পাথরের সমাধিস্থল ছিল। খননকালে কবরখানার ভেতরে কিছু জিনিসপত্র পাওয়া গেছে। খনন করে দেখা গেছে যে অঞ্চলটি ফ্রিজীয় যুগে একটি নেক্রোপলিস এলাকায় ছিল।

সম্পূর্ণ প্রত্নতাত্ত্বিক গবেষণায় উল্লিখিত ফ্রিজীয় সমাধি থেকে ঐতিহাসিক নিদর্শন ও ঐতিহাসিক নিদর্শনগুলো আনাতোলীয় সভ্যতা জাদুঘরে স্থানান্তরিত করা হয়েছিল। সেগুলো আজও সেখানে প্রদর্শন করা অব্যাহত রয়েছে।

জনসংখ্যা
--------

| বছর অনুযায়ী এলাকার জনসংখ্যার তথ্য |
| --- |
| ২০১৯ | ৫,০৫৯ |
| ২০১২ | ৫,১৩০ |
| ২০০৭ | ৫,১৮১ |

তথ্যসূত্র
---------

1. ↑  Boran, Tunç (2011a). "Anıtkabir'in inşa edildiği Rasattepe'nin tespit edilme süreci ve morfolojik değişimi", İdealkent, 2 (4). Ankara. ss. 148-173. ISSN 1307-9905 (Sayfa: 162)
2. ↑  Boran, Tunç (2011a). "Anıtkabir'in inşa edildiği Rasattepe'nin tespit edilme süreci ve morfolojik değişimi", İdealkent, 2 (4). Ankara. ss. 148-173. ISSN 1307-9905 (Sayfa: 163)
3. ↑  "Arşivlenmiş kopya"। ১৬ নভেম্বর ২০২০ তারিখে মূল থেকে আর্কাইভ করা। সংগ্রহের তারিখ ১৫ এপ্রিল ২০২০।
**জ্যানেট পেনরোজ ট্রেভেলিয়ান**, সিএইচ ( ৬ নভেম্বর ১৮৯৭ - ৭ সেপ্টেম্বর ১৯৫৬) ছিলেন একজন ব্রিটিশ লেখিকা এবং সমাজকর্মী।

জীবনী
-----

ট্রেভেলিয়ান ১৮৭৯ সালের ৬ নভেম্বর অক্সফোর্ডে জন্মগ্রহণ করেছিলেন। তিনি শিল্প সমালোচক হামফ্রি ওয়ার্ড এবং লেখক মেরি অগাস্টা ওয়ার্ডের কন্যা ছিলেন এবং তার মায়ের মাধ্যমে ম্যাথিউ আর্নল্ড ও টমাস আর্নল্ডের সাথে সম্পর্ক ছিল। কনজারভেটিভ এমপি আর্নল্ড ওয়ার্ড ছিলেন তার ভাই। 

বাড়িতে পড়াশোনা করা এবং বিশ্ববিদ্যালয়ে পড়া ছাড়াই, তিনি ১৯৯০ এর দশকের গোড়ার দিকে অ্যাডল্ফ জালিচারের *নতুন টেস্টামেন্টের পরিচিতি* এবং উইলহেলম বাউসেটের "লাইফ অফ জিসাস" অনুবাদ করেছিলেন। ১৯২০ সালে মায়ের মৃত্যুর পরে তিনি তার মায়ের জীবনী রচনা করেছিলেন। 

১৯৩৬ সালে তিনি কম্প্যানিয়ন অব অনার নিযুক্ত হয়েছিলেন। ১৯০৪ সালের ১৯ মার্চ তিনি ইতিহাসবিদ জর্জ ম্যাকাওলে ট্রেভেলিয়ানের সাথে বিবাহবন্ধনে আবদ্ধ হয়েছিলেন এবং তাদের দুটি ছেলে ও একটি মেয়ে রয়েছে। ১৯৫৬ সালের সেপ্টেম্বর নিউক্যাসল-আপন-টাইনের রয়্যাল ইনফর্মারিতে আর্টেরিওসিসজনিত কারণে তিনি মারা যান।

তথ্যসূত্র
---------

1. 1 2 3  Cannadine, David (১৮ আগস্ট ২০১৯)। "Trevelyan [née Ward], Janet Penrose (1879–1956)"। *Oxford Dictionary of National Biography*। সংগ্রহের তারিখ ৩ মে ২০২০।
2. ↑  "Mrs. Trevelyan"। *The Times*। ১০ সেপ্টেম্বর ১৯৫৬।
**সুন্দুস আব্বাস** (আরবি:سندس عباس) হলেন একজন ইরাকি নারী অধিকার কর্মী। ২০০৭ সালে তাকে আন্তর্জাতিক সাহসী নারী পুরস্কার প্রদান করেছিল মার্কিন পররাষ্ট্র দফতর।

জীবনী
-----

সুন্দুস আব্বাস ইরাকের বাগদাদের উইমেন্স লিডারশিপ ইন্সটিউটে এক্সিকিউটিভ ডিরেক্টর হিসেবে কর্মরত আছেন। তিনি মধ্যপ্রাচ্যের দেশটিতে নারী অধিকার নিয়ে কাজ করে চলেছেন তিনি দেশটির রাজনৈতিক দলগুলোতে নারীদের অংশগ্রহণ বাড়ানোর জন্য কাজ করছেন। এছাড়াও, ইরাকি নারীদের সংবিধান খসড়াকরণ, সংশোধনী, জাতীয় ঐকমত্য প্রতিষ্ঠাকরণ ও সেদেশের জাতিতে জাতিতে বিবাদ মেটানোর কর্মকাণ্ডে সম্পৃক্ত করতে অবদান রেখেছেন। তিনি ইরাকের প্রধান সংবাদপত্রগুলোতে নারী অধিকার নিয়ে লিখে থাকেন। তিনি সেদেশের নারী অধিকার নিয়ে, নারী নির্যাতন নিয়ে প্রেস কনফারেন্স করা ছাড়াও ইরাকি নারীদের সিদ্ধান্ত গ্রহণ ক্ষমতা অর্জনে প্রশিক্ষণ দিয়ে থাকেন। সুন্দুস আব্বাস মধ্যপ্রাচ্যের বিভিন্ন দেশে নারী অধিকার সম্পর্কিত বহু সেমিনার ও কনফারেন্সে অংশগ্রহণ করেছেন।

পুরস্কার
--------

২০০৭ সালে তার কর্মকাণ্ডের স্বীকৃতি হিসেবে তিনি আন্তর্জাতিক সাহসী নারী পুরস্কারে ভূষিত হন।I

তথ্যসূত্র
---------

1. 1 2 3  Honorees
2. ↑  UMTS security: system architecture and hardware implementation | Paris Kitsos - Academia.edu
3. 1 2 3  "AWIU » 2007 WOC – Dr. Sundus Abbas"। ১৩ ডিসেম্বর ২০১৪ তারিখে মূল থেকে আর্কাইভ করা। সংগ্রহের তারিখ ১১ মে ২০১৯।
4. ↑  Iraqi Women Strive To Rebuild Country Despite Obstacles | IIP Digital
5. ↑  "WDN to Present Jeane J. Kirkpatrick Award | International Republican Institute (IRI)"। ১৩ ডিসেম্বর ২০১৪ তারিখে মূল থেকে আর্কাইভ করা। সংগ্রহের তারিখ ১১ মে ২০১৯।
6. ↑  "Terrific Women | National Review Online"। ১৩ ডিসেম্বর ২০১৪ তারিখে মূল থেকে আর্কাইভ করা। সংগ্রহের তারিখ ১১ মে ২০১৯।
হস্তীবিদ্যার্ণবের পৃষ্ঠায় স্বর্গদেউ শিব সিংহ
**হস্তীবিদ্যার্ণব**, সুকুমার বরকাইথের রচনা করা একটি হাতিবিষয়ক পুথি। এর মূল সংস্কৃত গজেন্দ্র চিন্তামণি। আহোম স্বর্গদেউ শিব সিংহ (১৭১৩-১৭৪৫) এবং বড়রাজা ফুলেশ্বরী কুঁবরীর রাজ অনুগ্রহে হস্তীবিদ্যার্ণব রচনা করা হয়েছিল। এখানে হাতির ব্যবস্থাপনা, রক্ষণাবেক্ষণ এবং চিকিৎসার বিষয়ে বিস্তৃত সচিত্র বর্ণনা আছে। এর চিত্রসমূহের জন্য হস্তীবিদ্যার্ণব বিশেষভাবে পরিচিত।

হস্তীবিদ্যার্ণব গভীরভাবে অধ্যয়ন, পর্যবেক্ষণ এবং পারম্পরিকসমূহের সহায়তায় রচনা করা হয়েছিল। হাতি রাজার জন্য অত্যন্ত গুরুত্বপূর্ণ জীব ছিল। যুদ্ধ-বিগ্রহ বাদেও ক্ষমতার প্রতীক হিসাবে হাতির মহত্ব ছিল। পশু চিকিৎসাবিষয়ক এটি অমূল্য গ্রন্থ।

১৭৩৪ সালে সুকুমার বরকাইথের অনুবাদ করা ‘হস্তীবিদ্যার্ণব-সারসংগ্রহ’ পুথিটি পরে প্রায় অবিকৃতরূপে পাওয়া গেছে। তাতে থাকা ব্যাখ্যামূলক চিত্রসমূহ অতি যত্নসহকারে অঙ্কন করা হয়েছিল। এই বই অসম প্রকাশন পরিষদ একইরূপে প্রকাশ করেছে।

বিষয়বস্তু
----------

আহোম স্বর্গদেউ শিব সিংহ এবং রাণী ফুলেশ্বরী কুঁবরীর অনুরোধে সুকুমার বরকাইথ হস্তীবিদ্যার্ণব রচনা করেছিল। রাজ-অনুগ্রহে রচনা করার জন্য এর বিষয়বস্তু মূলতঃ রাজ্যের স্থিতির দৃষ্টিভঙ্গিতে লেখা হয়েছিল। রাজ্যের জন্য কোন হাতি উপযুক্ত, কেমনভাবে হাতিকে সম্ভ্রান্ত লোকের জন্য এবং যুদ্ধ বিগ্রহের জন্য প্রশিক্ষিত করা যায় ইত্যাদি এর মূল বিষয়। এর সঙ্গে হাতির সাথে ব্যবহৃত রশি, হাতিতে উঠতে নির্দেশনা, অঙ্কুশের বিষয়ে, হাতির রক্ষণাবেক্ষণ, চিকিৎসা এবং ব্যবস্থাপনার বিষয়ে এখানে চর্চা করা হয়েছে। 

হস্তীবিদ্যার্ণবে হাতির বিভিন্ন চরিত্রসমূহের বিষয়ে প্রণালীবদ্ধভাবে আলোচনা করা হয়েছে। রাজার জন্য হাতির বিষয়ে জ্ঞান থাকা অনিবার্য ছিল। কেবল জ্ঞানী রাজা হাতির বিশেষ জাত চিনতে পারে বলে এখানে উল্লেখ করা হয়েছে।

হস্তীবিদ্যার্ণবকে অন্যতম পুরানো অসমীয়া বিজ্ঞানবিষয়ক গ্রন্থ হিসাবেও অভিহিত করা হয়।

শিল্পীগণ
--------

হস্তীবিদ্যার্ণবের অলংকরণের জন্য রাজা রাজস্থান থেকে দুজন চিত্রশিল্পী যথাক্রমে *দিলবর* এবং *দোছাই*কে এনেছিলেন। তাঁরা খুব সম্ভবত আসামের প্রাকৃতিক পরিবেশের দৃশ্যর সাথে পরিচিত ছিলেন না। ছবিসমূহের জন্য বিখ্যাত হলেও এখানে আসামের দৃশ্যসমূহ উচ্চ পর্যায়ের নয়। মোগল শৈলীর সাথে স্থানীয় অসমীয়া শৈলীর চিত্রের এখানে সংমিশ্রণ দেখা যায়। অগরু গাছ থেকে তৈয়ার করা সাঁচিপাতায় হস্তীবিদ্যার্ণব লেখা হয়েছিল। হস্তীবিদ্যার্ণবকে আসামের অন্যতম বেশি অলংকৃত গ্রন্থ হিসাবে বিবেচনা করা হয়।

বর্তমান অবস্থান
---------------

বর্তমান হস্তীবিদ্যার্ণব পাণ্ডুলিপি আসামের গুয়াহাটিতে অবস্থিত ইতিহাস এবং পুরাতত্ত্ব সঞ্চালকালয়ে সংরক্ষিত অবস্থায় আছে। ১৯শ শতকের আরম্ভে রচনা করা মাজুলীর আউনীআটি সত্রের *হাতি-পুথি* এবং *হস্তীবিদ্যার্ণব* আলাদা আলাদা গ্রন্থ।

তথ্যসূত্র
---------

1. ↑  Barkaith, S. (1734). *Hastividyarnava.* Edited with an introduction by P.C. Choudhury. Guwahati: Publication Board, Assam.
2. ↑  Barua, M. (2005). The Elephant in Assamese History and Mythology. Kaziranga National Park Centenary Celebration Volume P. 34-39. Forest Department of Assam, Govt. of Assam.
3. ↑  srimanta.org[*স্থায়ীভাবে অকার্যকর সংযোগ*]
ইউরোপীয় ভাষ্যমতে **দূরপ্রাচ্য** হল একটি ভৌগোলিক অঞ্চল, যা পূর্ব ও দক্ষিণ পূর্ব এশিয়ার পাশাপাশি কিছু অংশে উত্তর এশিয়া ; বিশেষ করে রাশিয়ার সুদূর পূর্ব অঞ্চলকে অন্তর্ভুক্ত করে। অর্থনৈতিক এবং সাংস্কৃতিক কারণে কখনও কখনও দক্ষিণ এশিয়াকেও অন্তর্ভুক্ত করা হয়। ১৫ শতকের দিকে শব্দটি প্রথমে ইউরোপীয় ভূ-রাজনৈতিক আলোচনায় ব্যবহৃত হয় ; বিশেষ করে ব্রিটিশরা নিকট প্রাচ্য ও মধ্যপ্রাচ্য ছাড়িয়ে তিনটি "পূর্ব" এর মধ্যে অপরটিকে দূরপ্রাচ্য হিসাবে অভিহিত করে । একইভাবে ১৯শ এবং ২০ শতকের প্রথম দিকের কিং রাজবংশের সময় "Tàixī (泰西)" শব্দটি-আরববিশ্বের চেয়ে আরো পশ্চিমে–পশ্চিমা দেশগুলিকে বোঝাতে ব্যবহৃত হয়েছিল।

২০ শতাব্দীর মাঝামাঝি সময় থেকে ইউরোপকেন্দ্রিক অর্থের কারণে এই শব্দটি আন্তর্জাতিক গণমাধ্যমের আউটলেটগুলিতে এই অঞ্চলের ব্যবহারের বাইরে ছড়িয়ে গেছে। সাংস্কৃতিক এবং জাতিগত পার্থক্যের কারণে কখনও কখনও রুশ দূরপ্রাচ্যকে বাদ দেওয়া হয়।

জনপ্রিয়করণ
-----------

ঔপনিবেশিক যুগের পূর্বে পশ্চিম ইউরোপীয়দের মধ্যে *দূরপ্রাচ্য* মধ্যপ্রাচ্যের চেয়েও পূর্বের যেকোনো কিছুকে উল্লেখ করতে ব্যবহারের প্রচলন ছিল। ১৬ শতাব্দীতে পর্তুগালের রাজা ৩য় জন ভারতকে দূরপ্রাচ্যের একটি সমৃদ্ধ ও আকর্ষণীয় দেশ বলে অভিহিত করেছিলেন (পর্তুগিজ: *Extremo Oriente* )। এছাড়া শব্দটি ব্রিটিশ সাম্রাজ্যের সময়ে ব্রিটিশ ভারতের পূর্ব অঞ্চলের জন্য একটি কম্বল শব্দ হিসাবে জনপ্রিয় হয়েছিল।

১ম বিশ্বযুদ্ধের পূর্বে ইউরোপীয় ভূ-রাজনীতিতে *নিকট প্রাচ্য* বলতে উসমানীয় সাম্রাজ্যের তুলনামূলকভাবে নিকটবর্তী ভূমি; *মধ্যপ্রাচ্য* বলতে উত্তর-পশ্চিম-দক্ষিণ এশিয়া ও মধ্য এশিয়া এবং *দূরপ্রাচ্য* বলতে পশ্চিম প্রশান্ত মহাসাগর ও পূর্ব ভারত মহাসাগরের পার্শ্ববর্তী দেশগুলিকে বোঝানো হত।

তথ্যসূত্র
---------

1. ↑  "What is the Far East?"। *WorldAtlas* (ইংরেজি ভাষায়)। ২০১৭-০৮-০১। সংগ্রহের তারিখ ২০২৩-০৩-০৪।
2. ↑  "AskOxford: Far East"। *web.archive.org*। ২০০৭-০৯-২৯। ২০০৭-০৯-২৯ তারিখে মূল থেকে আর্কাইভ করা। সংগ্রহের তারিখ ২০২৩-০৩-০৪।
3. ↑  "Where is the Middle East? The Near East? The Far East?"। *Dictionary.com* (ইংরেজি ভাষায়)। ২০১২-০২-২৪। সংগ্রহের তারিখ ২০২৩-০৩-০৪।
4. ↑  "Pdf" (পিডিএফ)।
5. ↑  Robert Sewell (১৯০১)। *A Forgotten Empire: Vijayanagar; A Contribution to the History of India*। আইএসবিএন 9788120601253।